CELEX: 52019PC0338
Language: hu
Date: 2019-07-16
Title: Javaslat A TANÁCS RENDELETE az (EU) 2019/124 és az (EU) 2018/2025 rendelet egyes halászati lehetőségek tekintetében történő módosításáról

EURÓPAI BIZOTTSÁG
            Brüsszel, 2019.7.16.
            COM(2019) 338 final
            2019/0154(NLE)
            Javaslat
            A TANÁCS RENDELETE
            az (EU) 2019/124 és az (EU) 2018/2025 rendelet egyes halászati lehetőségek tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az (EU) 2019/124 tanácsi rendelet meghatározza az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó 2019. évi halászati lehetőségeket. Az említett halászati lehetőségeket érvényességük ideje alatt általában többször is módosítják. Az (EU) No 2018/2025 tanácsi rendelet a 2019. és 2020. évre meghatározza az uniós halászhajók egyes mélytengeri halállományokra vonatkozó halászati lehetőségeit. A javaslat a nagyszemű vörösdurbincs egyik állományát érintő ICES-szakvélemény nyomán módosítani kívánja a szóban forgó állományra vonatkozó teljes kifogható mennyiséget (TAC).
            
            
               •Összhang a szabályozási terület jelenlegi rendelkezéseivel
            
            
               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők az Unió fenntartható fejlődési politikájával.
            
            
               •Összhang az Unió egyéb politikáival
            
            
               A javasolt intézkedések összhangban állnak más uniós szakpolitikákkal és különösen a környezetvédelmi politikákkal.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               E javaslat jogalapja az Európai Unió működéséről szóló szerződés 43. cikkének (3) bekezdése.
            
            
               Az Európai Uniónak a vízi élővilág fenntartható kiaknázására vonatkozó kötelezettségei az új KHP-alaprendelet 2. cikkében meghatározott kötelezettségekből fakadnak.
            
            
               •Szubszidiaritás (nem kizárólagos hatáskör esetén) 
            
            
               A javaslat a Szerződés 3. cikke (1) bekezdésének d) pontjában említettek szerint az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               •Arányosság
            
            
               
                  A javaslat megfelel az arányosság elvének a következő ok miatt: a KHP közös politika. A Szerződés 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan.
               
            
            
               •A jogi aktus típusának megválasztása
            
            
               Javasolt aktus: rendelet. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Konzultációk az érdekelt felekkel
            
            
               
                  A javaslatban tükröződnek az érdekelt felektől, a tanácsadó testületektől, a nemzeti közigazgatásoktól, a halászok szervezeteitől és a nem kormányzati szervezetektől az év során kapott visszajelzések, amelyek a halászati lehetőségek meghatározásában is szerepet játszanak.
               
            
            
               •Szakértői vélemények összegyűjtése és felhasználása
            
            
               
                  A javaslat a Nemzetközi Tengerkutatási Tanácstól (ICES) kapott tudományos szakvéleményeken alapul.
               
            
            
               •Hatásvizsgálat
            
            
               A halászati lehetőségekre vonatkozó rendelet hatályát a Szerződés 43. cikkének (3) bekezdése ismerteti.
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Tárgytalan.
               
            
            
               4.KÖLTSÉGVETÉSI VONZATOK
            
            
               
                  A javasolt intézkedéseknek nem lesznek költségvetési hatásaik.
               
            
            
               5.EGYÉB ELEMEK
            
            
               •A javaslat egyes rendelkezéseinek részletes magyarázata
            
            
               A javaslat szerint az (EU) 2019/124 rendelet az alábbiak szerint módosul.
            
            
               Az ICES 9 és 10 alterületeken, valamint a CECAF 34.1.1 övezet uniós vizeiben élő szardella rövid élettartamú faj, amelynek az említett övezetekben élő állományai májusban felmérések tárgyát képezik. Éppen ezért a teljes kifogható mennyiség tárgyidőszakának az egy naptári évről a július 1-jétől a következő év június 30-ig terjedő időszakra történő módosításával biztosítható, hogy a halászati lehetőségek e rövid élettartamú faj éves pótlódásának lehető legjobb felmérésén alapuljanak.
            
            
               Az (EU) 2018/1628 rendelettel módosított (EU) 2018/120 rendelet a szardellára vonatkozó teljes kifogható mennyiséget kivételesen a 2018. január 1-jétől 2019. június 30-ig tartó 18 hónapos időszakra állapította meg annak érdekében, hogy igazodjon a tudományos szakvélemények új, júliustól a következő év júniusáig terjedő tárgyidőszakához.
            
            
               Az új tudományos szakvélemény kibocsátásáig az (EU) 2019/124 tanácsi rendelet az ICES 9 és 10 alterületen, valamint a CECAF 34.1.1 övezet uniós vizeiben élő szardellára vonatkozó, 2019. július 1. és 2020. június 30. között alkalmazandó teljes kifogható mennyiséget nullában állapította meg. A 2019. évi halászati lehetőségek második módosításakor ideiglenes teljes kifogható mennyiség került megállapításra, amely lehetővé teszi a szardellahalászat folytatását. A tudományos szakvélemény 2019. június 28-án vált elérhetővé. A 2019. július 1-jén kezdődő időszakra vonatkozó teljes kifogható mennyiséget az ICES legutóbbi tudományos szakvéleményének megfelelően kell módosítani.
            
         
         
            
               A javasolt módosítások további célja az uniós halászhajók egyes mélytengeri halállományokra vonatkozó halászati lehetőségeit a 2019. és 2020. évre meghatározó (EU) 2018/2025 tanácsi rendelet módosítása. A halászati lehetőségek megállapításakor a nagyszemű vörösdurbincs ICES 10 alterületen élő állományát érintő tudományos szakvélemény csak 2019-re vonatkozóan állt rendelkezésre. Döntés született arról, hogy az említett állományra vonatkozó halászati lehetőségeket 2019-re és 2020-ra is egyaránt 576 tonnában kell megállapítani, amely mennyiségek később szükség esetén módosíthatók a 2020-ra vonatkozó tudományos szakvélemény alapján. Az ICES 2019. június 11-én kibocsátott tudományos szakvéleményében 553 tonnás mennyiség szerepel. A legfrisebb tudományos szakvélemény figyelembevétele érdekében indokolt módosítani a nagyszemű vörösdurbincs ICES 10 alterületen élő állományára vonatkozó halászati lehetőségeket.
            
            
               2019/0154 (NLE)
            
            
               Javaslat
            
            
               A TANÁCS RENDELETE
            
            
               az (EU) 2019/124 és az (EU) 2018/2025 rendelet egyes halászati lehetőségek tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2019/124 tanácsi rendelet
                  1
                meghatározza az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó 2019. évi halászati lehetőségeket.
            
            
               (2)Az (EU) 2019/124 rendeletben az ICES 9 és 10 alterületen, valamint a CECAF 34.1.1 övezet uniós vizeiben élő szardellára (Engraulis encrasicolus) vonatkozó teljes kifogható mennyiség nullában került megállapításra. A halászati lehetőségek második módosításakor ideiglenes teljes kifogható mennyiség került megállapításra, amely lehetővé teszi a szardellahalászat folytatását. A szardella rövid élettartamú faj, amelynek állományaira vonatkozóan 2019. június 28-án jelent meg a tudományos szakvélemény. A Nemzetközi Tengerkutatási Tanács (ICES) által kibocsátott legfrissebb tudományos szakvéleménnyel összhangban módosítani kell az ICES 9 és 10 alterületen, valamint a CECAF 34.1.1 övezet uniós vizeiben élő szardellaállományra vonatkozó fogási korlátok értékeit.
            
            
               (3)Az (EU) No 2018/2025 tanácsi rendelet
                  2
                a 2019. és a 2020. évre meghatározza az uniós halászhajók egyes mélytengeri halállományokra vonatkozó halászati lehetőségeit. Az említett rendeletben a nagyszemű vörösdurbincs ICES 10 alterületen élő állományára vonatkozó teljes kifogható mennyiség – a 2020. évi tudományos szakvélemény kibocsátásáig – mindkét év tekintetében a 2019-re vonatkozó tudományos szakvélemény alapján került meghatározásra. Az ICES 2019. június 11-én tette közzé a 2020-ra vonatkozó tudományos szakvéleményt. A teljes kifogható mennyiséget ezért a legfrissebb tudományos szakvéleménynek megfelelően indokolt megállapítani.
            
            
               (4)Az (EU) 2019/124 és az (EU) 2018/2025 rendeletet ezért ennek megfelelően módosítani kell.
            
            
               (5)Az (EU) 2019/124 rendeletben előírt, az ICES 9 és 10 alterületen, valamint a CECAF 34.1.1 övezet uniós vizeiben élő szardellaállományra vonatkozó halászati lehetőségek 2019. július 1-jétől alkalmazandók. Ezért indokolt előírni, hogy ez a módosító rendelet is az említett naptól legyen alkalmazandó. Az ilyen visszamenőleges alkalmazás nem sérti a jogbiztonságnak és a jogszerű elvárások védelmének az elvét, mivel a vonatkozó halászati lehetőségek még nincsenek kimerítve,
            
            
               ELFOGADTA EZT A RENDELETET:
            
            
               1. cikk
               
            
               Az (EU) 2019/124 rendelet IA. mellékletében szereplő, az ICES 9 és 10 alterületen, valamint a CECAF 34.1.1 övezet uniós vizeiben élő szardellaállományra vonatkozó halászati lehetőségeket ismertető táblázat helyébe a következő táblázat lép:
            
            
                     
                        Faj:
                     
                  
                  
                     
                        Szardella
                     
                  
                  
                     
                         
                     
                  
                  
                     
                         
                     
                  
                  
                     
                        Övezet:
                     
                  
                  
                     
                        9 és 10; a CECAF 34.1.1 övezet uniós vizei
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Spanyolország
                     
                  
                  
                     
                         
                     
                  
                  
                     
                        4 281
                     
                  
                  
                     
                        (1)
                     
                  
                  
                     
                        Elővigyázatossági TAC
                     
                  
                  
                     
                         
                     
                  
                  
                     
                         
                     
                  
               
                     
                        Portugália
                     
                  
                  
                     
                  
                  
                     
                        4 671
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Ez a kvóta kizárólag 2019. július 1-jétől 2020. június 30-ig halászható.
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
               2. cikk
            
            
               Az (EU) 2018/2025 rendelet mellékletében szereplő, az ICES 10 alterület uniós és nemzetközi vizeiben élő nagyszemű vörösdurbincsra vonatkozó halászati lehetőségeket ismertető táblázat helyébe a következő táblázat lép:
            
         
         
            
                     
                         Faj:
                     
                  
                  
                     
                        Nagyszemű vörösdurbincs 
                     
                  
                  
                     
                        Övezet:
                     
                  
                  
                     
                        A 10 övezet uniós és nemzetközi vizei
                     
                  
               
                     
                         
                     
                  
                  
                     
                        Pagellus bogaraveo 
                     
                  
                  
                     
                  
                  
                     
                        (SBR/10-)
                     
                  
               
                     
                        Tárgyév
                     
                  
                  
                     
                        2019
                     
                  
                  
                     
                  
                  
                     
                        2020
                     
                  
                  
                     
                  
                  
                     
                        Elővigyázatossági TAC
                     
                  
               
                     
                        Spanyolország
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Portugália
                     
                  
                  
                     
                        566
                     
                  
                  
                     
                  
                  
                     
                        543
                     
                  
                  
                     
                  
                  
                     
                  
                  
                     
                  
               
                     
                        Egyesült Királyság
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                        576
                     
                  
                  
                     
                  
                  
                     
                        553
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        576
                     
                  
                  
                     
                         
                     
                  
                  
                     
                        553
                     
                  
                  
                     
                         
                     
                  
                  
                     
                         
                     
                  
                  
                     
                  
               
               3. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2019. július 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács (EU) 2019/124 rendelete (2019. január 30.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2019. évre történő meghatározásáról (HL L 29., 2019.1.31., 1. o.).
               
               
                  
                     (2)
                  
                        A Tanács (EU) 2018/2025 rendelete (2018. december 17.) az uniós halászhajók egyes mélytengeri halállományokra vonatkozó halászati lehetőségeinek a 2019. és 2020. évre történő meghatározásáról (HL L 325., 2018.12.20., 7. o.).